cyanic-selkie/wikianc huggingface dataset:
Μπελοκομίτη Καρδίτσας
Η Μπελοκομίτη είναι οικισμός στη Θεσσαλία και την Περιφερειακή Ενότητα Καρδίτσας.
Γεωγραφικά - ιστορικά στοιχεία
Η Μπελοκομίτη βρίσκεται κοντά στη νοτιοδυτική όχθη της τεχνητής Λίμνης Πλαστήρα (Ταυρωπού) σε υψόμετρο 930 μέτρα. Απέχει περίπου 39 χλμ. ΝΔ. από την Καρδίτσα και 20 χλμ. Ν. από το Μορφοβούνι (έδρα του δήμου). Το χωριό είναι κτισμένο αμφιθεατρικά σε πλαγιά των Αγράφων και αναφέρεται στη σημερινή του θέση από τον 12ο αιώνα. Τον 17ο αιώνα υπήχθη εκκλησιαστικά στην Επισκοπή Νεοχωρίου και Φαναρίου ενώ το 1830ήρθαν και εγκαταστάθηκαν Σαρακατσάνοι.
Αξιοθέατα
Κοντά στο χωριό βρίσκεται το μοναστήρι της Παναγιάς της Πελεκητής, χτισμένο μέσα στο βράχο, απ' όπου και υπάρχει θέα σε όλη την περιοχή. Άλλα αξιοθέατα είναι η "σπηλιά του Γάκη" και οι περιοχές Καρβασάρα και Βραγγιάνα όπου υπάρχουν δάση οξυάς, ελάτων και καστανιάς. Απέναντι από το χωριό, στην περιοχή "Βλάχικα Κονάκια", υπάρχει μια κορυφή όπου το σούρουπο διακρίνεται, κατά τους ντόπιους, το πρόσωπο, το στήθος, η ήβη και το γόνατο μιας γυναίκας, γι' αυτό και η κορυφή έχει πάρει την ονομασία "Ωραία Κοιμωμένη" ή "Κοιμωμένη των Αγράφων".
Διοικητικά στοιχεία
Αναφέρεται επίσημα το 1836 γραμμένη ως το Μπιλοκομήτι να προσαρτάται στον τότε δήμο Ελλοπίας. Το 1912 με ΦΕΚ 261Α - 31/08/1912 ορίστηκε έδρα της ομώνυμης νεοϊδρυθείσας κοινότητας. Το 1940 το όνομα διορθώνεται σε Μπελοκομίτη (η). Σύμφωνα με το πρόγραμμα Καλλικράτης, μαζί με τον Κέδρο αποτελούν την κοινότητα Μπελοκομίτης που υπάγεται στη Δημοτική Ενότητα Νεβρόπολης Αγράφων του Δήμου Λίμνης Πλαστήρα και σύμφωνα με την απογραφή 2011 απογράφησαν 146 κάτοικοι.
Εξωτερικοί Σύνδεσμοι
Λίμνη Πλαστήρα
Παραπομπές
Κατηγορία:Χωριά του νομού Καρδίτσας Κατηγορία:Δήμος Λίμνης Πλαστήρα
Mercedes-Benz X166
Το Mercedes-Benz GLS-Class X166 (GL-Class έως τα τέλη του 2015) ήταν ένα μεγάλο πολυτελές SUV αυτοκίνητο, που παρήχθη από τη γερμανική αυτοκινητοβιομηχανία Mercedes-Benz, από τον Ιούνιο του 2012 έως τον Αύγουστο του 2019. Το αυτοκίνητο κατασκευαζόταν κυρίως στις ΗΠΑ και είχε σχεδιαστεί κυρίως για την αμερικανική αγορά και αυτό αποδεικνύεται από τις μεγάλες διαστάσεις του, με το μήκος του να ξεπερνάει εμφανώς τα 5 μέτρα. Βασίστηκε σε μια μακρύτερη εκδοχή του αμαξώματος της Mercedes-Benz M-Class W166, με αποτέλεσμα να φέρει επίσης αυτοφερόμενο σασί (δηλαδή ενιαίο δομικό σύνολο, γνωστό και ως αμάξωμα μονοκόκ). Επίσης, διατέθηκε σε εκδόσεις με 5 και 7 θέσεις.
Ο διάδοχος της Mercedes-Benz GLS-Class X166, η Mercedes-Benz GLS-Class X167, μπήκε στην παραγωγή τον Οκτώβριο του 2019, ως μοντέλο της σεζόν (model year) του 2020.
Εισαγωγή
thumb|left|Η παρουσίαση του Mercedes-Benz GL450 4MATIC στο Σαλόνι Αυτοκινήτου της [[Νέα Υόρκη|Νέας Υόρκης το 2012.]]
Η δεύτερη γενιά της GL-Class παρουσιάστηκε τον Απρίλιο του 2012 στο Σαλόνι Αυτοκινήτου της Νέας Υόρκης, ως ο διάδοχος της Mercedes-Benz GL-Class X164. Επίσημα κυκλοφόρησε ως μοντέλο της σεζόν του 2013, αρχικά στην αμερικανική αγορά τον Σεπτέμβριο του 2012, ενώ στα τέλη του έτους και στις ευρωπαϊκές αγορές. Στις αρχές του 2013, ακολούθησαν και όλες οι άλλες χώρες όπου διατέθηκε επίσημα.
Ως κυριότεροι ανταγωνιστές του X166, είχαν θεωρηθεί τα αντίστοιχων διαστάσεων SUV (όλα μήκους άνω των 5 μέτρων) Audi Q7, Cadillac Escalade, Lincoln Navigator, Lexus LX και Toyota Sequoia, και σε κάποιο βαθμό και τα λίγο μικρότερα BMW X5 F15, Volvo XC90 δεύτερης γενιάς, Range Rover και Toyota Land Cruiser.
Βραβεύσεις
Από την πρώτη στιγμή, το X166 απέσπασε θετικά σχόλια από τον Τύπο αυτοκινήτου και το κοινό, μολονότι κάποιοι διαφώνησαν με την αισθητική των πίσω φώτων, θεωρώντας ότι η προκάτοχος Mercedes-Benz X164 είχε καλύτερη αισθητική σε αυτά (για σύγκριση, δείτε τις σχετικές φωτογραφίες στην ενότητα Πωλήσεις). Ειδικότερα στις Ηνωμένες Πολιτείες, το X166 κέρδισε τα εξής βραβεία από τον Τύπο αυτοκινήτου:
Ανανέωση και μετονομασία
Η νέα αυτή εκδοχή μετονομάστηκε από GL-Class σε GLS-Class, ακολουθώντας τη νέα στρατηγική ονοματολογίας όλων των SUV της Mercedes-Benz. Το στάνταρ όνομα για τα SUV είναι GL ανεξαρτήτως της κατηγορίας μεγέθους και, για την ακρίβεια, το G σημαίνει Geländewagen, δηλαδή εκτός δρόμου αυτοκίνητο, και το L είναι συνδετήριο γράμμα με το τελικό, ενώ το τελικό γράμμα συμβολίζει την αντιστοιχία μεγέθους με τα σεντάν της εταιρείας. Ειδικότερα στην GLS-Class, που είναι και το μεγαλύτερο SUV στην παλέτα της φίρμας, το τελικό S υποδηλώνει ότι είναι το SUV αντίστοιχου μεγέθους με την Mercedes-Benz S-Class, που είναι διαχρονικά το μεγαλύτερο σεντάν στην παλέτα της εταιρείας.
Παρομοίως και ο διάδοχος του X166, ονομάστηκε Mercedes-Benz GLS-Class X167.
Τεχνικά χαρακτηριστικά
1 Αποκλειστικά στην αγορά των ΗΠΑ.
2 Ηλεκτρονικά περιορισμένη.
Πωλήσεις
500px|thumb|right|Mercedes-Benz GL-Class X164 (πάνω) και GLS-Class X166 (κάτω).
Ακολουθούν οι ετήσιες πωλήσεις της X166 στις ΗΠΑ και στην Ευρωπαϊκή Ένωση. Να σημειωθεί ότι τα νούμερα του έτους 2012 περιλαμβάνουν και τις τελευταίες πωλήσεις του προκατόχου Mercedes-Benz GL-Class X164. Οι χρονολογίες δίνονται σε ημερολογιακά έτη και όχι σε σεζόν (model years).
Εξωτερικοί σύνδεσμοι
X166 Κατηγορία:Αυτοκίνητα πολυτελείας Κατηγορία:Αυτοκίνητα SUV Κατηγορία:Γερμανικά αυτοκίνητα
Μαζίνιο
Βραζιλία
Το 1992 επέστρεψε στη Βραζιλία για λογαριασμό της Παλμέιρας, και βοήθησε το σύλλογο να κερδίσει δύο φορές το Καμπεονάτο Παουλίστα (1993 και 1994) και το Brasileirão το 1993. Αγωνιζόμενος μεταξύ 1992 και 1994, με προπονητή τον Vanderlei Luxemburgo, συμπλήρωσε 127 παιχνίδια (79 νίκες, 24 ισοπαλίες και 24 ήττες) και σημείωσε δύο γκολ, σύμφωνα με στοιχεία του "Almanaque do Palmeiras", του Celso. Unzelte και Mário Sérgio Venditti.
Ισπανία
Το καλοκαίρι του 1994, μετά το Παγκόσμιο Κύπελλο, ξαναπέρασε τον Ατλαντικό για να φορέσει την φανέλα της Ισπανικής Βαλένθια, αποτελώντας προσωπική επιλογή του προπονητή Carlos Alberto Parreira. Ως κάτοικος του Μεστάγια για 2 σεζόν, αγωνίστηκε σε 71 αγώνες. Σε ηλικία 30 ετών μεταπήδησε στο Μπαλαϊδος και στη Θέλτα του Βίγο, παρά τη θέλησή του, καθώς θεωρούσε πως μπορούσε να βρει καλύτερο μέρος για να ζήσει τα τελευταία χρόνια της ποδοσφαιρικής του καριέρας στο υψηλότερο επίπεδο. «Με πούλησε για μια μπανάνα», παραπονέθηκε ο Βραζιλιάνος ποδοσφαιριστής όταν έμαθε ότι η Θέλτα επρόκειτο να πληρώσει 135 εκατομμύρια πεσέτες (811.000 ευρώ) για τη μεταγραφή. Γρήγορα όμως εξελίχθηκε σε τοπικό είδωλο (αγωνιζόμενος σε όλες τις θέσεις, εκτός από αυτή του τερματοφύλακα και του επιθετικού), για να φτάσει στο σημείο να δηλώνει κατά την αποχώρησή του από την Θέλτα “εδώ πέρασα ένα από τα καλύτερα στάδια της ζωής μου ως παίκτης». Στις 4 σεζόν του στη Γαλικία είχε 114 παιχνίδια στη La Liga, σημειώνοντας και οκτώ γκολ. Επίσης πραγματοποίησε δέκα συμμετοχές στο Κύπελλο ΟΥΕΦΑ και οδήγησε την ομάδα στους προημιτελικούς του Κυπέλλου UEFA της σεζόν 1998–99, όπου και αποκλείστηκε από την Ολιμπίκ Μαρσέιγ. Την επόμενη σεζόν, ο σύλλογος επανέλαβε την επιτυχία του, αλλά στο μεταξύ ο Μαζίνιο τραυματίστηκε σοβαρά κι έχασε τη θέση του στο βασικό σχήμα. Το ιατρικό τιμ της Θέλτα, του ανακοίνωσε ότι το οίδημα που είχε δημιουργηθεί στο αριστερό πόδι του δεν ήταν δυνατόν να αντιμετωπιστεί, και θα έπρεπε να σταματήσει το ποδόσφαιρο. Ο Μαζίνιο έκανε κάποιες προσπάθειες για να ξαναπαίξει μπάλα, αλλά χωρίς ουσιαστικό αποτέλεσμα. . Αναπόφευκτα, τον Ιούλιο του 2000, κατέληξε να αγωνίζεται στη δεύτερη κατηγορία, υπογράφοντας μονοετές συμβόλαιο με την Έλτσε με την οποία αγωνίστηκε σε 18 ματς.
Προπονητική καριέρα
Τα επόμενα χρόνια ασχολήθηκε επαγγελματικά ως μάνατζερ ποδοσφαιριστών.
Εθνική Βραζιλίας
Αγωνιζόμενος ως κεντρικός μέσος, ο Μαζίνιο φόρεσε 35 το εθνόσημο, κατακτώντας το Κόπα Αμέρικα (1989) , το Παγκόσμιο Κύπελλο του 1994 και το ασημένιο μετάλλιο στους Ολυμπιακούς Αγώνες του 1988. Μετείχε επίσης στις αποστολές της Εθνικής Βραζιλίας για το Παγκόσμιο Κύπελλο του 1990 και το Κόπα Αμέρικα του 1991. Το πρώτο του παιχνίδι με την Εθνική Βραζιλίας ήταν στις 10 Μαΐου του 1989, σε ένα φιλικό εναντίον του Περού.
Επιτεύγματα
Βάσκο ντα Γκάμα •	Campeonato Carioca ((Πολιτειακό πρωτάθλημα Ρίο ντε Τζανέιρο): 1987, 1988 •	Campeonato Brasileiro (Πανεθνικό πρωτάθλημα Βραζιλίας): 1989 •	Taça Guanabara: 1987, 1990
Παλμέιρας •	Campeonato Brasileiro (Πανεθνικό πρωτάθλημα Βραζιλίας): 1993, 1994 •	Campeonato Paulista (Πολιτειακό πρωτάθλημα του Σάο Πάολο): 1993, 1994 •	Rio – São Paulo Tournament: 1993
Εθνική Βραζιλίας •	Παγκόσμιο πρωτάθλημα ποδοσφαίρου: 1994 •	Κόπα Αμέρικα: 1989
Ατομικές διακρίσεις •	Placar Bola de Prata: 1987, 1988, 1989; •	Παίκτης της Χρονιάς στη Ν.Αμερική (Αργυρή Μπάλλα): 1989 •	Ομάδα της Χρονιάς στη Ν.Αμερική: 1989.
Εξωτερικές πηγές
Κατηγορία:Βραζιλιάνοι ποδοσφαιριστές Κατηγορία:Ποδοσφαιριστές Καμπεονάτο Μπραζιλέιρο Σέριε Α Κατηγορία:Ποδοσφαιριστές Σέριε Α Κατηγορία:Ποδοσφαιριστές Πριμέρα Ντιβιζιόν Κατηγορία:Ποδοσφαιριστές Σεγούντα Ντιβιζιόν Κατηγορία:Ποδοσφαιριστές ΚΡ Βάσκο ντα Γκάμα Κατηγορία:Ποδοσφαιριστές Σοσιεντάντε Εσπορτίβα Παλμέιρας Κατηγορία:Ποδοσφαιριστές Σάντα Κρουζ Φουτεμπόλ Κλούμπε Κατηγορία:Ποδοσφαιριστές Εσπόρτε Κλούμπε Βιτόρια Κατηγορία:Ποδοσφαιριστές ΟΣ Λέτσε Κατηγορία:Ποδοσφαιριστές Φιορεντίνα Κατηγορία:Ποδοσφαιριστές Βαλένθια ΚΦ Κατηγορία:Ποδοσφαιριστές Θέλτα Βίγο Κατηγορία:Ποδοσφαιριστές Έλτσε ΚΦ Κατηγορία:Βραζιλιάνοι ποδοσφαιριστές στο εξωτερικό Κατηγορία:Ποδοσφαιριστές Κόπα Αμέρικα 1989 Κατηγορία:Ποδοσφαιριστές Παγκοσμίου Κυπέλλου 1990 Κατηγορία:Ποδοσφαιριστές Κόπα Αμέρικα 1991 Κατηγορία:Ποδοσφαιριστές Παγκοσμίου Κυπέλλου 1994 Κατηγορία:Παίκτες νικητές Κόπα Αμέρικα Κατηγορία:Παίκτες νικητές Παγκοσμίου Κυπέλλου ποδοσφαίρου FIFA Κατηγορία:Ποδοσφαιριστές στους Θερινούς Ολυμπιακούς Αγώνες 1988 Κατηγορία:Ποδοσφαιριστές ολυμπιακής ομάδας Βραζιλίας Κατηγορία:Ποδοσφαιριστές Εθνικής Βραζιλίας Κατηγορία:Ξένοι ποδοσφαιριστές στην Ιταλία Κατηγορία:Ξένοι ποδοσφαιριστές στην Ισπανία Κατηγορία:Ολυμπιονίκες του ποδοσφαίρου Κατηγορία:Βραζιλιάνοι προπονητές ποδοσφαίρου Κατηγορία:Προπονητές ποδοσφαίρου Άρη Θεσσαλονίκης Κατηγορία:Ξένοι προπονητές ποδοσφαίρου στην Ελλάδα
Φεστιβάλ Κινηματογράφου Θεσσαλονίκης 1973
Το 14ο Φεστιβάλ Κινηματογράφου Θεσσαλονίκης διοργανώθηκε στις 24-30 Σεπτεμβρίου 1973 στην αίθουσα της Εταιρείας Μακεδονικών Σπουδών. Τα βραβεία κριτικών αθλοθετήθηκαν από τον Τζέιμς Πάρις και τον κινηματογράφο Αλκυονίς.
Εξωτερικοί σύνδεσμοι
1973
Ανδρέας Γεωργίου (οικονομολόγος)
Ο Ανδρέας Γεωργίου (1960) είναι Έλληνας οικονομολόγος και στατιστικός. Διετέλεσε πρόεδρος της Ελληνικής Στατιστικής Αρχής από τον Αύγουστο του 2010 έως τον Αύγουστο του 2015.
Βιογραφικά στοιχεία
Γεννήθηκε στην Πάτρα και αποφοίτησε από το Κολλέγιο Αθηνών. Πραγματοποίησε σπουδές στα οικονομικά και τις πολιτικές επιστήμες στο Amherst College όπου απεφοίτησε Summa Cum Laude, Phi Beta Kappa. Αναγορεύθηκε διδάκτωρ των οικονομικών του Πανεπιστημίου του Μίσιγκαν. Την περίοδο 1989 - 2010 υπήρξε στέλεχος του Διεθνούς Νομισματικού Ταμείου. Στις 2 Αυγούστου 2010 ανέλαβε πρόεδρος της νεοσύστατης Ελληνικής Στατιστικής Αρχής (ΕΛΣΤΑΤ), η οποία δημιουργήθηκε προς αντιμετώπιση της επί μακρόν αναξιοπιστίας των επισήμων στατιστικών της Ελλάδας.
Το έργο της Αρχής κατά την περίοδο της πενταετούς θητείας του, η οποία έληξε στις 2 Αυγούστου 2015, περιγράφεται αναλυτικά στο δημοσίευμα Αναφορά στο Έργο της ΕΛΣΤΑΤ, Αύγουστος 2010 - Αύγουστος 2015.
Οδήγησε την Ελληνική Στατιστική Αρχή στα 5 πρώτα της χρόνια ως ανεξάρτητη Εθνική Στατιστική Υπηρεσία, αναδιοργανώνοντας και ξανακτίζοντας την υπηρεσία (σε σχέση και με τη στατιστική παραγωγή και με τη διοίκηση) σε νέα βάση πλήρους τήρησης των διεθνών και Ευρωπαικών στατιστικών αρχών και πρακτικών, που είχε ως αποτέλεσμα την καθιέρωση της αξιοπιστίας των επίσημων στατιστικών της Ελλάδας διεθνώς.
Για την επίτευξη του πρωταρχικού στόχου της ΕΛΣΤΑΤ κατά τη θητεία του Ανδρέα Γεωργίου, δηλαδή κατ’ αρχήν της ενδυνάμωσης της αξιοπιστίας των επίσημων στατιστικών της Χώρας και κατόπιν της εδραίωσης της εμπιστοσύνης των χρηστών, σε εθνικό, ευρωπαϊκό και διεθνές επίπεδο, στις εν λόγω στατιστικές, η ΕΛΣΤΑΤ έδωσε έμφαση, σε τέσσερις (4) βασικούς άξονες: α) στη βελτίωση και συνεχή διασφάλιση της ποιότητας και αξιοπιστίας των στατιστικών μέσω της απαρέγκλιτης εφαρμογής του Κώδικα Ορθής Πρακτικής για τις Ευρωπαϊκές Στατιστικές, με αναδόμηση των διαδικασιών και της γενικότερης προσέγγισης στην παραγωγή των στατιστικών, β) στη χρηστή διακυβέρνηση της Στατιστικής Υπηρεσίας, όσον αφορά στις λειτουργίες και τη διαχείρισή της, με βάση ένα σύστημα κανόνων που βελτιώνει και την αποτελεσματικότητα των στατιστικών εργασιών, γ) στη στενότερη συνεργασία με τους χρήστες των στατιστικών στοιχείων και την ανταπόκριση στις ανάγκες τους, καθώς και στον συντονισμό και τη συνεργασία με άλλους παραγωγούς στατιστικών δεδομένων, με σκοπό τη βελτίωση των στατιστικών, δ) στην εντατική συνεργασία και ανάληψη δράσεων μέσα στην ευρωπαϊκή και διεθνή στατιστική κοινότητα.
Διετέλεσε πρόεδρος της Ομάδας Εργασίας του Συμβουλίου για τις Στατιστικές (Working Party on Statistics of the Council of the EU), στο πλαίσιο της Ελληνικής Προεδρίας του Συμβουλίου της Ευρωπαϊκής Ένωσης κατά το πρώτο εξάμηνο του 2014. Κατά τη διάρκεια της προεδρίας του στην ανωτέρω Ομάδα Εργασίας, έλαβε χώρα σημαντικό έργο σχετικά με την προώθηση του στατιστικού νομοθετικού έργου στην Ευρωπαική Ένωση: ολοκληρώθηκαν τέσσερις νομοθετικές Προτάσεις και οι σχετικές νομοθετικές πράξεις (Κανονισμοί) δημοσιεύθηκαν στην Επίσημη Εφημερίδα της Ευρωπαϊκής ΄Ενωσης, ενώ για άλλους πέντε φακέλους σημειώθηκε σημαντική πρόοδος ως προς το επίπεδο επίτευξης συμφωνίας σε επίπεδο Ομάδας Εργασίας Συμβουλίου.
Εξελέγη από την ESSC και διετέλεσε μέλος στο Γραφείο του Ευρωπαϊκού Στατιστικού Φόρουμ (Bureau of the European Statistical Forum) την περίοδο 2013-2015 – το Forum αποτελεί ένα όργανο διακυβέρνησης των σχέσεων μεταξύ του Ευρωπαϊκού Στατιστικού Συστήματος και του Ευρωπαϊκού Συστήματος Κεντρικών Τραπεζών– καθώς και στη συντακτική επιτροπή (editorial board) της ΄Εκθεσης του Ευρωπαϊκού Στατιστικού Συστήματος (European Statistical System Report) την περίοδο 2014-2015.
Εξελέγη μέλος του Διεθνούς Στατιστικού Ινστιτούτου (International Statistical Institute) το 2013.
Διετέλεσε μέλος της Υπο-Επιτροπής για τις Στατιστικές της Επιτροπής Οικονομικών και Χρηματοοικονομικών Υποθέσεων της Ευρωπαϊκής Ένωσης (Sub-Committee on Statistics of the Economic and Financial Committee of the EU) την περίοδο 2014-2015.
Διετέλεσε την περίοδο 2010-2015 ex officio μέλος της Επιτροπής του Ευρωπαικού Στατιστικού Συστήματος (European Statistical System Committee), της Διάσκεψης Ευρωπαίων Στατιστικών (Conference of European Statisticians), της Επιτροπής του ΟΟΣΑ για τις Στατιστικές και την Στατιστική Πολιτική (OECD Committee on Statistics and Statistical Policy), και του Διεθνούς Στατιστικού Ινστιτούτου (International Statistical Institute).
Έχει διδάξει Οικονομικά στο Πανεπιστήμιο του Michigan και έχει διατελέσει επισκέπτης καθηγητής στο Οικονομικό Πανεπιστήμιο της Μπρατισλάβα (Σλοβακία).
Υπολογισμός του δημοσιονομικού ελλείμματος 2009
Το 2011 κατηγορήθηκε έντονα από ορισμένα μέλη του (αργότερα καταργηθέντος από τη Βουλή) πρώην συλλογικού οργάνου της ΕΛΣΤΑΤ ότι εσκεμμένα, μετά από υπόδειξη της Eurostat και αντίθετα με τα διεθνή πρότυπα, περιέλαβε, μεταξύ άλλων, το έλλειμμα των ΔΕΚΟ στο έλλειμμα του ελληνικού προϋπολογισμού 2009 ώστε αυτό να εμφανίζεται τεχνικά αυξημένο. Στις 22 Ιανουαρίου 2013 ασκήθηκε ποινική δίωξη σε βαθμό κακουργήματος εναντίον του Ανδρέα Γεωργίου και δύο άλλων στελεχών της ΕΛΣΤΑΤ μετά από αντίστοιχη παραγγελία των οικονομικών εισαγγελέων. Κατόπιν διενέργειας κύριας ανάκρισης και προτάσεων από τους αρμόδιους εισαγγελείς το 2014, και ξανά το 2015, να τεθεί η υπόθεση στο αρχείο, το Συμβούλιο Εφετών στις 14 Ιουλίου 2015 με βούλευμα του αποφάνθηκε, μεταξύ άλλων, να μη γίνει εις βάρος του Ανδρέα Γεωργίου και των 2 άλλων στελεχών κατηγορία για την πράξη της ψευδούς βεβαίωσης κατά συναυτουργία σε βάρος του Δημοσίου υπό τις επιβαρυντικές περιστάσεις του ν. 1608/1950.. Στις 14 Σεπτεμβρίου 2015, η αντιεισαγγελεύς του Αρείου Πάγου άσκησε αναίρεση κατά της αθωωτικής αυτής απόφασης. Την 1 Αυγούστου 2016, το Συμβούλιο του Αρείου Πάγου αποδέχθηκε την πρόταση αναίρεσης με αποτέλεσμα ο Ανδρέας Γεωργίου και δύο άλλα στελέχη της ΕΛΣΤΑΤ να παραπέμπονται και πάλι για νέα κρίση στο Συμβούλιο Εφετών για το κακούργημα της ψευδούς βεβαίωσης.
Τα στοιχεία του ελλείματος του 2009 και η μεθοδολογία υπολογισμού τους, συμπεριλαμβανομένης της συμπερίληψης του ελλείμματος των ΔΕΚΟ, πιστοποιήθηκαν, στο πλαίσιο της εξαμηνιαίας Διαδικασίας Υπερβολικού Ελλείμματος και σε εφαρμογή του Ευρωπαικού Κανονισμού 479/2009, 10 συνεχείς φορές από τη Eurostat κατά την περίοδο θητείας του Ανδρέα Γεωργίου, όπως προκύπτει από τα σχετικά δελτία τύπου της Eurostat. Ευρωπαικοί αρμόδιοι θεσμοί όπως η Eurostat,   ο Ευρωπαϊκός Συμβουλευτικός Φορέας για τη Διακυβέρνηση στον τομέα της Στατιστικής (European Statistical Governance Advisory Board), η Ευρωπαϊκή Στατιστική Συμβουλευτική Επιτροπή (European Statistical Advisory Committee), και τα μέλη του Ευρωπαικού Στατιστικού Συστήματος,  καθώς και διεθνείς οργανισμοί στον τομέα της στατιστικής όπως το Διεθνές Στατιστικό Ινστιτούτο (International Statistical Institute)  έχουν εκφράσει πολλές φορές την υποστήριξη τους στο έργο της ΕΛΣΤΑΤ κατά τη θητεία του Ανδρέα Γεωργίου και σε σχέση με το θέμα του υπολογισμού του δημοσιονομικού ελλείμματος του 2009 ειδικότερα.
Η ανεξάρτητη Συμβουλευτική Επιτροπή Ορθής Πρακτικής του Ελληνικού Στατιστικού Συστήματος, η οποία σύμφωνα με το Στατιστικό Νόμο 3832 όπως ισχύει καταρτίζει ετήσια έκθεση, συμβουλευτικού χαρακτήρα, σχετικά με την εφαρμογή των αρχών 1-6 (θεσμικό πλαίσιο) του Κώδικα Ορθής Πρακτικής για τις Ευρωπαϊκές Στατιστικές στο Ελληνικό Στατιστικό Σύστημα και υποβάλλει την έκθεσή της στη Βουλή, αφού ενημερώσει τον Ευρωπαϊκό Συμβουλευτικό Φορέα για τη Διακυβέρνηση στον τομέα της Στατιστικής (ESGAB), σχολίασε διεξοδικά το θέμα της δικαστικής υπόθεσης για το δημοσιονομικό έλλειμμα του 2009 στην έκθεση της για το 2014 ως εξής: "Αναφορικά µε την κατηγορία για την παραποίηση, η Επιτροπή εξέφρασε στην πρώτη της έκθεση την έκπληξή της για το ότι «αποφάσεις σχετικά µε τη στατιστική µεθοδολογία, οι οποίες έχουν επίσηµα επικυρωθεί σύµφωνα µε ευρωπαϊκούς Κανονισµούς, αποτελούν το αντικείµενο δικαστικών διαδικασιών» και αυτή εξακολουθεί να είναι η θέση της Επιτροπής... Γενικά, κατά την άποψη της Επιτροπής, η µακροχρόνια δικαστική διαδικασία κατά του Πρόεδρου και υψηλόβαθµων στελεχών της ΕΛΣΤΑΤ, καθώς και οι περιστάσεις και τα γεγονότα που την περιβάλλουν, εξακολουθούν να αποδυναµώνουν την  ανεξαρτησία της ΕΛΣΤΑΤ τόσο τώρα όσο και στο µέλλον, καθώς και να πλήττουν τη φήµη της ΕΛΣΤΑΤ και την ικανότητά της να εκπληρώνει τα καθήκοντά της στην Ελλάδα."
Την 1η Αυγούστου 2017 το Τριμελές  Εφετείο Πλημμελημάτων καταδίκασε τον Ανδρέα Γεωργίου σε ποινή φυλάκισης δύο ετών με τριετή αναστολή, χωρίς την αναγνώριση ελαφρυντικού, για το αδίκημα της παράβασης καθήκοντος σχετικά με το έλλειμμα του 2009.
Διαβάστε επίσης
Γεωργιου
Γεωγραφία του Μαυροβουνίου
Το Μαυροβούνιο (μαυροβουνιακά: Crna Gora, Црна Гора, που σημαίνει «μαύρο βουνό») είναι μια μικρή, ορεινή χώρα των νοτιοδυτικών Βαλκανίων. Συνορεύει με την Κροατία, τη Βοσνία-Ερζεγοβίνη, τη Σερβία, το Κόσοβο, την Αλβανία και βρέχεται από την Αδριατική Θάλασσα. Μολονότι είναι μια μικρή χώρα 13.812 χλμ², διαθέτει μεγάλη ποικιλία όσον αφορά την διαμόρφωση εδάφους.
Το έδαφος του Μαυροβουνίου κυμαίνεται από τα ψηλά βουνά στο βόρειο τμήμα της χώρας, το καρστικό τμήμα στο κεντρικό και δυτικό τμήμα και την 300 περίπου χιλιομέτρων στενή παράκτια πεδιάδα. Η παράκτια πεδιάδα απουσιάζει σχεδόν εντελώς στο βορρά, όπου το Όρος Λόβτσεν και άλλες οροσειρές βυθίζονται απότομα στην είσοδο του Κόλπου του Κότορ. Οι παράκτιες περιοχές είναι γνωστές για την ενεργή σεισμικότητά τους.
Κύπελλο Ιντερτότο ΟΥΕΦΑ 1999
Δεύτερος αγώνας
Η Γουέστ Χαμ Γιουνάιτεντ προκρίθηκε με συνολικό σκορ 3–2.
Εξωτερικοί σύνδεσμοι
Κατηγορία:Κύπελλο Ιντερτότο ΟΥΕΦΑ Κατηγορία:Ποδόσφαιρο το 1999
Ορελιέν Τσουαμενί
Ο Ορελιέν Ντζανί Τσουαμενί (γαλλικά: Aurélien Djani Tchouaméni) (γενν. 27 Ιανουαρίου 2000) είναι Γάλλος επαγγελματίας ποδοσφαιριστής, ο οποίος αγωνίζεται ως αμυντικός μέσος για τη Ρεάλ Μαδρίτης. Είναι διεθνής με την Εθνική Γαλλίας.
Πρώιμη ζωή
Ο Τσουαμενί γεννήθηκε στη Ρουέν, αλλά μεγάλωσε στο Μπορντώ. Είναι καμερουνέζικης καταγωγής.
Μπορντώ
Ο Τσουαμενί έκανε το ντεμπούτο με τη Μπορντώ σε μια εκτός έδρας νίκη με 1–0 για το ΟΥΕΦΑ Γιουρόπα Λιγκ 2018–19 εναντίον της λετονικής ΦΚ Βέντσπιλς, στον δεύτερο προκριματικό γύρο στις 26 Ιουλίου 2018, ξεκινώντας τον αγώνα και παίζοντας 89 λεπτά. Σκόραρε το πρώτο του γκολ στην καριέρα του στις 9 Αυγούστου, σημειώνοντας το τελικό γκολ στην εκτός έδρας νίκη της Μπορντώ με 3-1 επί της ΦΚ Μαριούπολ για το Γιουρόπα Λιγκ.
Μονακό
Στις 29 Ιανουαρίου 2020, ο Τσουαμενί υπέγραψε συμβόλαιο τεσσεράμισι ετών με την ΑΣ Μονακό. Μετά από περίπου ένα χρόνο που έπαιξε για την ομάδα, σημείωσε τελικά το πρώτο του γκολ στο πρωτάθλημα, το δεύτερο γκολ σε μια νίκη με 3-1 εναντίον της Μαρσέιγ στις 23 Ιανουαρίου 2021. Στις 14 Μαΐου 2022, έδωσε μια ασίστ στον αρχηγό Ουισάμ Μπεν Γιεντέρ και, έτσι, συμμετείχε στην 9η συνεχόμενη νίκη για την ομάδα του.
Ρεάλ Μαδρίτης
Στις 11 Ιουνίου 2022, ανακοινώθηκε ότι ο Τσουαμενί θα μεταγραφεί στη Ρεάλ Μαδρίτης την 1η Ιουλίου 2022, υπογράφοντας εξαετές συμβόλαιο με τον σύλλογο. Το ποσό της μεταγραφής αναφέρθηκε ότι ήταν 80 εκατ. ευρώ, το οποίο μπορεί να ανέλθει στα 100 εκατ. ευρώ λόγω πρόσθετων μπόνους.
Εθνική ομάδα
Ο Τσουαμενί υπήρξε διεθνής με τις «μικρές» εθνικές Γαλλίας Κ16, Κ17, Κ18, Κ19, Κ20 και Κ21.
Στις 26 Αυγούστου 2021, ο Τσουαμενί έλαβε την πρώτη του κλήση στην Εθνική Γαλλίας ανδρών. Την 1η Σεπτεμβρίου, έκανε το ντεμπούτο του σε έναν προκριματικό αγώνα για το Παγκόσμιο Κύπελλο του 2022 εναντίον της Βοσνίας και Ερζεγοβίνης, αντικαθιστώντας τον Τομά Λεμάρ στο 46ο λεπτό. Στις 25 Μαρτίου 2022, ο Τσουαμενί σημείωσε το πρώτο του γκολ για την εθνική ομάδα σε ένα φιλικό αγώνα ενάντια στην Ακτή Ελεφαντοστού. Τον Νοέμβριο του 2022, ονομάστηκε στην τελική αποστολή για το Παγκόσμιο Κύπελλο του 2022. Στις 11 Δεκεμβρίου, σκόραρε το πρώτο του γκολ στο Παγκόσμιο Κύπελλο, σε μια νίκη 2-1 επί της Αγγλίας στους προημιτελικούς.
Διακρίσεις
Ρεάλ Μαδρίτης
Γαλλία
Ατομικές
Η Πλατφόρμα της Κριμαίας
μικρογραφία|Η Πλατφόρμα της Κριμαίας Η Πλατφόρμα της Κριμαίας (στα Ουκρανικά: Кримська платформа) – είναι μια διεθνής μορφή διαβουλεύσεων και συντονισμού δράσεων των δυτικών εταίρων της Ουκρανίας με σκοπό την αποτροπή των συνεπειών και των απειλών της προσωρινής κατοχής της Κριμαίας από την Ρωσική Ομοσπονδία και, στο τέλος, η επιστροφή της χερσονήσου στον έλεγχο της Ουκρανίας.
Ο σκοπός της πλατφόρμας της Κριμαίας
Η Πλατφόρμα της Κριμαίας θα ενώσει όλες τις υπάρχουσες εθνικές και διεθνείς προσπάθειες για την αποδέσμευση της Ουκρανικής χερσονήσου.
Οι εργασίες της Πλατφόρμας της Κριμαίας θα πραγματοποιηθούν σε πέντε άξονες προτεραιότητας:
Η Πλατφόρμα της Κριμαίας παραμένει ανοιχτή για προσχώρηση. Αυτό σημαίνει ότι καλούμε όλες τις χώρες να συμμετάσχουν στις εργασίες της και να επικεντρωθούν συγκεκριμένα στις πτυχές, οι οποίες αποτελούν προτεραιότητα στην εξωτερική τους πολιτική: προστασία των ανθρωπίνων δικαιωμάτων, ελευθερία πλοήγησης, διεθνές δίκαιο και διεθνές ανθρωπιστικό δίκαιο, προστασία του περιβάλλοντος, πολιτιστικά, εκπαιδευτικά, θρησκευτικά δικαιώματα των ανθρώπων - οι πόρτες της Πλατφόρμας παραμένουν ανοιχτές για όλες τις χώρες.
Ιδρυτική Σύνοδος και Κοινή Διακήρυξη των συμμετεχόντων της Διεθνούς Πλατφόρμας της Κριμαίας
Η Ιδρυτική Σύνοδος της Πλατφόρμας της Κριμαίας πραγματοποιήθηκε στις 23 Αυγούστου στο Κίεβο. Ήταν η πρώτη εκδήλωση της Πλατφόρμας σε υψηλότερο πολιτικό επίπεδο και η επίσημη έναρξη των εργασιών της.
Στην Σύνοδο Κορυφής μίλησαν ο Πρόεδρος της Ουκρανίας, ο Πρόεδρος του Κοινοβουλίου (της Verkhovna Rada), ο Πρωθυπουργός, ο Ηγέτης του Λαού των Τατάρων της Κριμαίας, οι επικεφαλής των ξένων αντιπροσωπειών, οι εκπρόσωποι του δικτύου εμπειρογνωμόνων της Πλατφόρμας της Κριμαίας.
47 χώρες και διεθνείς οργανισμοί έλαβαν μέρος στη Σύνοδο Κορυφής.
Μεταξύ αυτών:
Αρίστων του Αγασικλή
Ο Αρίστων ήταν βασιλιάς της αρχαίας Σπάρτης από τον οίκο των Ευρυποντιδών.
Η Πλατφόρμα της Κριμαίας
Ιδρυτική Σύνοδος και Κοινή Διακήρυξη των συμμετεχόντων της Διεθνούς Πλατφόρμας της Κριμαίας
Κατά τη διάρκεια της Συνόδου Κορυφής πραγματοποιήθηκαν 4 πάνελ των συζητήσεων με θέματα:
Αρίστων του Αγασικλή
Ο Αρίστων ήταν γιος του Αγασικλέους και ανήλθε στον θρόνο μετά τον θάνατο του πατέρα του περί το 560 π.Χ.. Πέθανε περί το 510 π.Χ.. Βασίλεψε περίπου 50 έτη, διάδοχος του ήταν ο Δημάρατος ο οποίος δεν είναι σίγουρο ότι ήταν γνήσιος γιος του. Ο Αρίστων είχε κάνει δυο γάμους αλλά δεν κατάφερε να αποκτήσει παιδιά, τότε ζήτησε από τον παιδικό του φίλο Αγήτη να εκπληρώσει έναν όρκο που είχε δώσει. Ο όρκος έλεγε πως όταν ζητήσει ο ένας από τον άλλον μια χάρη αυτός να την δώσει χωρίς ανταπόδοση. Ο Αρίστων ζήτησε την γυναίκα του, ο Αγήτης για να μην πατήσει τον όρκο του την έδωσε, η οποία όμως σε έξι μήνες γέννησε τον Δημάρατο. Όταν οι έφοροι πήγαν στον Αρίστωνα να του ανακοινώσουν το γεγονός αυτός μετρούσε με τα δάχτυλα τους μήνες και δεν του έβγαιναν λέγοντας «ουκ αν εμός είη» (δε μου φαίνεται πως είναι δικός μου).
Επί της βασιλείας του Αρίστωνος οι Λακεδαιμόνιοι νίκησαν μετά από πολυετή πόλεμο τους Τεγεάτες.
Η Πλατφόρμα της Κριμαίας
Ιδρυτική Σύνοδος και Κοινή Διακήρυξη των συμμετεχόντων της Διεθνούς Πλατφόρμας της Κριμαίας
Η οργάνωση της Συνόδου Κορυφής και η διαδικασία σύνταξης της Κοινής Διακήρυξης της ανέδειξαν δύο σημαντικά πράγματα.
Αρίστων του Αγασικλή
Παραπομπές
Κατηγορία:Βασιλείς της αρχαίας Σπάρτης
Η Πλατφόρμα της Κριμαίας
Ιδρυτική Σύνοδος και Κοινή Διακήρυξη των συμμετεχόντων της Διεθνούς Πλατφόρμας της Κριμαίας
Πρώτον: διαμορφώνονταν τον πυρήνα του διεθνούς συνασπισμού για την απελευθέρωση της Κριμαίας, ο αριθμός των συμμετεχόντων στον οποίο αυξάνεται συνεχώς
Δεύτερον: δημιουργήθηκαν την κοινή αντίληψη ότι η καθυστέρηση της απάντησης για την κατάληψη της Κριμαίας, οι μαζικές παραβιάσεις των ανθρωπίνων δικαιωμάτων, του διεθνές ανθρωπιστικού και θαλάσσιου δικαίου και άλλα εγκλήματα που σχετίζονται με την κατοχή, ουσιαστικά θα δώσουν στη Ρωσία και σε άλλα αυταρχικά καθεστώτα σε διάφορα μέρη του κόσμου ένα carte blanche για περαιτέρω επίθεση στους κανόνες του δημοκρατικού κόσμου.
Παρά τις προσπάθειες της Ρωσίας να ματαιώσει τις προσπάθειές της Ουκρανίασ, η Σύνοδος Κορυφής επέδειξε την ευρεία υποστήριξη της διεθνής κοινότητας προς την Ουκρανία.
Η Κοινή Διακήρυξη των συμμετεχόντων στη Διεθνή Πλατφόρμα της Κριμαίας δεν είναι μόνο η τυπική έναρξη της Πλατφόρμας. Έχει επίσης επιβεβαιώσει το αμετάβλητο ότι "Η Κριμαία είναι Ουκρανία", καταδίκασε τα εγκλήματα της Ρωσικής Ομοσπονδίας στην Κριμαία και στην γύρω περιοχή, περιέγραψε τις παραμέτρους της διεθνούς πολιτικής για την αποδέσμευση της Ουκρανικής χερσονήσου.
Κοινοβουλευτική διάσταση της Πλατφόρμας της Κριμαίας και το Δίκτυο των Εμπειρογνωμόνων
Ομάδες υποστήριξης για την Πλατφόρμα της Κριμαίας δημιουργήθηκαν από το Κοινοβούλιο (Verkhovna Rada) της Ουκρανίας σε συνεργασία με την Κοινοβουλευτική Συνέλευση του ΝΑΤΟ στα Κοινοβούλια της Λετονίας και της Λιθουανίας.
Στις 6 Αυγούστου 2021, πραγματοποιήθηκε το ιδρυτικό Φόρουμ του Δικτύου Εμπειρογνωμόνων της Πλατφόρμας της Κριμαίας στο Κίεβο.
Έχουν ήδη ενταχθεί περισσότεροι από 200 Ουκρανοί και ξένοι ανεξάρτητοι εμπειρογνώμονες και επιστήμονες από 33 χώρες.
Philips Stadion
Το Philips Stadion είναι ποδοσφαιρικό γήπεδο στο Αϊντχόφεν της Ολλανδίας και είναι έδρα της ΠΣΦ Αϊντχόφεν.
Ιστορία
Το γήπεδο εγκαινιάστηκε το 1913 και η χωρητικότητά του έφτανε τις 300 θέσεις. Μέχρι το 1941 οι θέσεις είχαν εκτοξευτεί στις 18.000. Κατά τη διάρκεια του Β΄ Παγκοσμίου Πολέμου οι Γερμανοί Ναζί κατάσχεσαν το γήπεδο. Το 1944, όταν οι Ναζί έφυγαν από το Αϊντχόφεν, κατέστρεψαν το στάδιο, αλλά οι ζημιές επιδιορθώθηκαν γρήγορα. Το 1958 η χωρητικότητα έφτανε στα 22.000 άτομα. Υπήρχαν σχέδια για την αύξηση των θέσεων σε 45.000, αλλά όταν η Ολλανδία έχασε στην ψηφοφορία για τη διοργανώτρια χώρα του Μουντιάλ 2018, ακυρώθηκαν. Το 2009 το γήπεδο πήρε φωτιά, αλλά κατασβέστηκε χωρίς πολλές ζημιές. Σήμερα η χωρητικότητα φτάνει τις 35.000 θέσεις.
Euro 2000
Το 2000 φιλοξένησε αγώνες του Euro 2000. Συγκεκριμένα:
Εξωτερικοί Σύνδεσμοι
Κατηγορία:Στάδια ποδοσφαίρου στην Ολλανδία Κατηγορία:Αϊντχόφεν Κατηγορία:ΠΣΦ Αϊντχόφεν Κατηγορία:Philips Κατηγορία:Στάδια Ευρωπαϊκού Πρωταθλήματος Ποδοσφαίρου 2000
Αλίκη της Βρετάνης
Η Αλίκη της Βρετάνης (Γαλλική γλώσσα : Alix de Thouars, 1200 – 21 Οκτωβρίου 1221) από τον Οίκο του Τουάρ, ήταν νόμιμη δούκισσα της Βρετάνης (1203 – 1221) και κόμισσα του Ρίτσμοντ σαν δώρο στην Αγγλία. Η Αλίκη ήταν κόρη της Κωνσταντίας, δούκισσας της Βρετάνης, και του Γκυ του Τουάρ. Σύμφωνα με τους Γάλλους ιστορικούς η μητέρα της πέθανε από επιπλοκές όταν γεννήθηκαν οι δίδυμες μικρότερες αδελφές της Αικατερίνη του Τουάρ και Μαργαρίτα. Τα μεγαλύτερα ετεροθαλή αδέλφια της ήταν ο Αρθούρος Α΄ της Βρετάνης και η Ελεονώρα της Βρετάνης, παιδιά της Κωνσταντίας και του Γοδεφρείδου Πλανταγενέτη. Όταν πέθανε ο Ριχάρδος ο Λεοντόκαρδος ξέσπασε διαμάχη ανάμεσα στον νέο βασιλιά Ιωάννη τον Ακτήμονα και τα αδέλφια της, όπου στην "μάχη του Μιρεμπώ" (1202) συνελήφθησαν, η Ελεονώρα φυλακίστηκε και ο Αρθούρος δολοφονήθηκε.
Οι βαρόνοι της Βρετάνης αναγνώρισαν αμέσως την Αλίκη σαν νόμιμο κληρονόμο του Αρθούρου αντί για την Ελεονώρα, ο λόγος ήταν ο φόβος μην τυχόν ο Ιωάννης ο Ακτήμονας διεκδικήσει την αντιβασιλεία της Βρετάνης στο όνομα της φυλακισμένης Ελεονώρας. Ο πατέρας της Γκυ έγινε αντιβασιλιάς στο όνομά της ως το 1206, οπότε ο ίδιος ο βασιλιάς Φίλιππος Β΄ της Γαλλίας έγινε αντιβασιλιάς της Βρετάνης στο όνομα της μικρής Αλίκης. Ο Γάλλος βασιλιάς έσπασε τον δεσμό της μικρής Αλίκης με τον πρίγκιπα των Βρετόνων Ερρίκο του Πεντιέβρ, την πάντρεψε με τον ξάδελφο του Πέτρο του Ντρε. Ο Πέτρος παντρεύτηκε την Αλίκη (27 Ιανουαρίου 1213) και πλήρωσαν φόρο υποτέλειας στον Γάλλο βασιλιά για λογαριασμό της Βρετάνης. Ο Πέτρος και η Αλίκη αναγνωρίστηκαν από τον Γουίλιαμ Μαρσάλ, 1ο κόμη του Πέρμπροκ αντιβασιλέα της Αγγλίας σαν κόμητες του Ρίτσμοντ στην θέση της Ελεονώρας που δεν ελευθερώθηκε ποτέ από την φυλακή. Η Αλίκη πέθανε στην γέννα του τελευταίου παιδιού της (21 Οκτωβρίου 1221) χωρίς να εξασκήσει ποτέ έλεγχο στην κληρονομιά της, την διαδέχθηκε ο γιος της Ιωάννης Α΄ αλλά ο σύζυγος της Πέτρος ήταν ο πραγματικός κυβερνήτης σαν αντιβασιλιάς μέχρι το 1227.
Οικογένεια
Με τον σύζυγο της Πέτρο του Ντρε απέκτησε :
Πηγές
Κατηγορία:Δούκισσες της Βρετάνης Κατηγορία:Δούκες της Βρετάνης
Χόλι
thumb|right|200px|Η Θεότητα του Κρίσνα γιορτάζει το Χόλι με την Ράδχα (ερωμένη) και τα υπόλοιπα κορίτσια Γκοπίς. Χόλι (Χίντι:होली), γνωστό και ως η γιορτή των χρωμάτων (αλλά και ως Ντχούλι στα σανσκριτικά) είναι ένα Ινδουϊστικό θρησκευτικό φεστιβάλ το οποίο λαμβάνει χώρα στις αρχές της άνοιξης. Το φεστιβάλ αυτό γιορτάζεται κυρίως στην Ινδία, Μπανγκλαντές, Πακιστάν και Νεπάλ αλλά και σε χώρες όπου υπάρχει διασπορά Ινδών και πληθυσμών οι οποίοι έχουν ως θρησκεία τον Ινδουισμό. Η κύρια περιοχή όπου το φεστιβάλ λαμβάνει χώρα είναι η περιοχή Μπραζ και συγκεκριμένα σε περιοχές όπου συσχετίζονται με την Ινδουιστική Θεότητα Κρίσνα όπως για παράδειγμα η πόλη Μαθούρα και Βρινταβάν. Σήμερα οι πόλεις αυτές έχουν μετατραπεί σε πόλους έλξης τουριστών κατά την διάρκεια του Χόλι. Στο Χόλι γιορτάζεται το τέλος του χειμώνα, είναι γιορτή γονιμότητας αλλά και γιορτής για καλή συγκομιδή.
Ιστορία
Η γιορτή Χόλι έχει ρίζες το Σανκριτικό δράμα Ρατναβάλ 7ου αιώνα. μικρογραφία|Μια εικόνα του φεστιβάλ Χόλι.
Εορτασμοί
thumb|right|200px|Εορτασμοί Χόλι με χρωματιστή σκόνη. Παραμονή της γιορτής ανάβουν φωτιές οι οποίες ονομάζονται Χολίκα Δαχάν και κατά την εορτή οι άνθρωποι ρίχνουν χρωματιστή σκόνη και χρωματισμένο νερό ο ένας στον άλλον.
Εξωτερικοί σύνδεσμοι
Κατηγορία:Ινδουισμός
Παλμικό οξύμετρο
Η συσκευή τοποθετείται σε κάποιο λεπτό μέρος του σώματος, για παράδειγμα σε ένα δάχτυλο ή στο λοβό του αυτιού.
Το πρώτο οξύμετρο δημιουργήθηκε τη δεκαετία του 1940 από τον Αμερικάνο Glenn Allan Millikan.
Κατηγορία:Καρδιολογία Κατηγορία:Ιατρικά εργαλεία
Κωβέν Μπάγκος
Το Κωβέν Μπάγκος είναι μια εντελώς βυθισμένη δομή ατόλλης στο νότιο τμήμα του Αρχιπελάγους Τσάγκος στις γεωγραφικές συντεταγμένες -6.76667°N, 72.36667°W, μόλις 7 χμ νότια της νοτιοανατολικής γωνιάς του δακτυλίου της ατόλλης Μεγάλο Τσάγκος Μπάγκος. Έχει σχεδόν κυκλικό σχήμα, με διάμετρο 4 χμ, και έκταση περίπου 12 χμ². Υπάρχουν ελάχιστα βάθη μεταξύ 9 και 11 μέτρων στο βόρειο τμήμα του υφάλου. Η πλησιέστερη ξηρά είναι το βορειότερο τμήμα της ατόλλης Ντιέγκο Γκαρσία, η Μέση Νήσος, περίπου 45 χμ στα νότια.
Κατηγορία:Τσάγκος Αρχιπέλαγος
Στιβ Μουρ
Ο Στιβ Μουρ (Stephen James Moore, Shooters Hill, Νότιο Λονδίνο, Αγγλία, 11 Ιουνίου 1949 - 16 Μαρτίου 2014) ήταν Βρετανός συγγραφέας και σεναριογράφος, εκδότης και δημιουργός κόμικς. Συνεργάστηκε με τους πλέον γνωστούς εκδοτικούς οίκους της Μεγάλης Βρετανίας (Marvel UK, Rebellion, Fleetway, IPC κ.α.) για λογαριασμό εικονογραφημένων περιοδικών δράσης, όπως τα 2000AD, Warrior, Doctor Who, Hulk κ.α. Επίσης, απασχολήθηκε και στην Αμερικανική αγορά, με την εταιρεία Marvel, σε περιστασιακή συχνότητα. Έγραψε το σενάριο πολλών σειρών του είδους, όπως Future Shocks, Dan Dare, Ant-Man, Nick Fury, αλλά και εμπνεύστηκε χαρακτήρες σαν τους Alex Pressbutton, Father Shandor, Abslom Daak-Dalek Killer, Kroton the Cyberman κ.α.
Τα πρώτα χρόνια
Ο νεαρός Στιβ εγκατέλειψε το σχολείο σε ηλικία 16 ετών και πέρασε 1,5 έτος απασχολούμενος σε έναν αλευρόμυλο, πριν πιάσει δουλειά σαν «μικρός του γραφείου» (μαθητευόμενος) στην εταιρεία Odhams Press (1967), όπου μέσα σε μόλις τρεις μήνες πήρε προαγωγή σαν νέος αναπληρωτής-εκδότης των εντύπων Pow! και Fantastic. Πρώτη του επαγγελματική δημιουργία ήταν το 3σέλιδο σενάριο της ιστορίας Pow Short Story, που, υπό τον τίτλο The House in the Haunted Swamp δημοσιεύθηκε στο #45 του περιοδικού Pow!
Εργογραφία και παραγωγή
Ο Μουρ συνέχισε να εργάζεται για πολλά διαφορετικά έντυπα και περιοδικά του χώρου (Whizzer & Chips, Valiant, Cor!!) έως ότου, το 1972 αποφάσισε να παραιτηθεί από μισθωτός υπάλληλος και να μετατραπεί σε ελεύθερο επαγγελματία συγγραφέα, μία σταδιοδρομία που ακολούθησε για τα επόμενα σχεδόν σαράντα έτη. Γνώρισε από πολύ νωρίς και συνεργάστηκε αργότερα με πολλούς συναδέλφους του, όπως οι Kenneth Bulmer, E.C. Tubb, John Brunner, Michael Moorecock κ.α. Τον Ιούλιο του 1967 είχε εκδόσει το πρώτο του fanzine, υπό τον τίτλο Ka-Pow. Ένα χρόνο μετά, το 1968, ο Μουρ, μαζί με τον Phil Clarke και την Kay Hawkins, διοργάνωσαν για πρώτη φορά στη Μεγάλη Βρετανία ένα φεστιβάλ κόμικς (Comicon ’68) στο ξενοδοχείο Midland του Μπέρμιγχαμ. Ένα δεύτερο φεστιβάλ ακολούθησε το 1969, όμως ο Μουρ σύντομα εγκατέλειψε αυτή τη δραστηριότητα, για να στραφεί στην επένδυση σε βιβλιοπωλεία, τα οποία μετέτρεπε σε εργαστήριά του. Στα τέλη της δεκαετίας του ’70 ο Μουρ συνέγραψε πολλά σενάρια για τους τίτλους House of Hammer, Starburst, Spider Man, Star Trek, Fantastic Four, Dick Turpin, Sherlock Holmes &Doctor Watson κ.α.
Παραπομπές
Μουρ Στιβ
Φεστιβάλ Κινηματογράφου Θεσσαλονίκης 1974
Το 15ο Φεστιβάλ Κινηματογράφου Θεσσαλονίκης διοργανώθηκε στις 23-29 Σεπτεμβρίου 1974 στην αίθουσα της Εταιρείας Μακεδονικών Σπουδών.
Έκθεση
Έκθεση φωτογραφίας για την Κύπρο, που επιμελήθηκε ο Ντίνος Κατσουρίδης.
Συνέδριο
Τριήμερο κινηματογραφικό συνέδριο.
Παραπομπές
1974
1-αιθυλοκυκλοπροπένιο
Το 1-αιθυλοκυκλοπροπένιο ή 1-ECP ανήκει στα κυκλοαλκένια. Η βασική του χρήση είναι ως αναστολέας της δράσης του αιθενίου ως φυτικής ορμόνης.
Μοριακή δομή
Για τους δεσμούς C-C έχουμε: Για τους δεσμούς C-Η έχουμε:
Παραγωγή
1. Με προσθήκη μεθυλενίου σε βουτίνιο-1: CH3CH2C ≡ CH + CH3Cl + KOH → 100 px|μεθυλοκυκλοπροπάνιο + KCl + H2O
Αναφορές και σημειώσεις
Κατηγορία:Κυκλοαλκένια Κατηγορία:C5 Κατηγορία:Ενώσεις με τριμελή δακτύλιο
Αψιδωτό παρεκκλήσιο
μικρογραφία|3 αψιδωτά παρεκκλήσια (δεξιά, με ανοιχτό γκρίζο χρώμα) περιτριγυρίζουν μία αψίδα.
Στη θρησκευτική αρχιτεκτονική, ένα αψιδωτό παρεκκλήσιο είναι δευτερεύον παρεκκλήσιο μικρού μεγέθους ανοιγόμενο προς την αψίδα. Προεξέχων σε ποικίλο αριθμό περιμετρικά της αψίδας κεντρικού κλίτους, είναι επίσης γνωστό ως «ακτινωτό παρεκκλήσιο». Τα αψιδωτά παρεκκλήσια είναι δυνατό, επίσης, να είναι κατασκευασμένα ώστε να πλαισιώνουν τον περιμετρικό διάδρομο του χοροστασίου.
Κατ'επέκταση, τα παρεκκλήσια τα οποία κατασκευάζονται επί των σταυρωτών βραχιόνων του εγκάρσιου κλίτους είναι επίσης γνωστά ως αψιδωτά παρεκκλήσια. Ένα παρεκκλήσιο το οποίο ξεπερνά τον τοίχο του βραχίονα του εγκάρσιου κλίτους είναι γνωστό ως «προσανατολισμένο παρεκκλήσιο».
Εξωτερικοί Σύνδεσμοι
Κατηγορία:Θρησκευτική αρχιτεκτονική Κατηγορία:Ναοδομία
Πίνακας αληθείας
Ο πίνακας αληθείας είναι ένας "λογικός" πίνακας που χρησιμοποιείται ευρέως στην επιστήμη της πληροφορικής και των μαθηματικών (Προτασιακός λογισμός) καθώς και στην παρουσίαση του εξαγόμενου στις λογικές πύλες. Χρησιμοποιείται για τον υπολογισμό των λογικών πράξεων όπως: AND, OR, NOT, NOR, XOR. Σχεδιαστικά ο πίνακας αληθείας αποτελείται από στήλες που περιέχουν όλες τις μεταβλητές και το αποτέλεσμα ενώ οι γραμμές του περιέχουν όλους τους δυνατούς συνδυασμούς των τιμών των μεταβλητών.
Ανάπτυξη βασικών πινάκων αληθείας
Οι βασικοί πίνακες αληθείας έχουν ως εξής (ο συμβολισμός που ακολουθείται στην ανάπτυξη των πινάκων είναι: με τα γράμματα "p" και "q" συμβολίζονται οι δύο είσοδοι του πίνακα, False είναι ψευδής και Τrue είναι αληθής έξοδος) :
Λογική πύλη AND (ΚΑΙ)
Η λογική πύλη AND δίνει έξοδο ψευδή (False) αν έστω και μία από τις δύο εισόδους (p και q) είναι ψευδής. Στην περίπτωση που p και q είναι True τότε η έξοδος είναι True
Ο πίνακας αληθείας για την p AND q (επίσης γράφεται p ∧ q, Kpq, p & q, ή p \cdot q) είναι ο παρακάτω:
Λογική πύλη OR (Ή)
Η λογική πύλη OR δίνει αληθή έξοδο (True) αν έστω και μία από τις δύο εισόδους (p και q) είναι αληθής. Όταν έχουμε δύο εισόδους False τότε δίνει False.
Ο πίνακας αληθείας για την παράσταση p OR q (γράφεται επίσης p ∨ q, Apq, p || q, ή p + q) είναι ο παρακάτω:
Λογική συνεπαγωγή
Η λογική πύλη συνεπαγωγής, δίνει ψευδή τιμή  false μόνο στην περίπτωση που p είναι αληθής (true) και q είναι ψευδής (false)
Η λογική πύλη της συνεπαγωγής if p then q (γράφεται και p → q) η αλλιώς p συνεπάγεται q (συμβολίζεται και p ⇒ q, ή Cpq) είναι ο παρακάτω:
Η λογική πύλη συνεπαγωγής p → q είναι ισοδύναμη με ¬p ∨ q.
Λογική πύλη ισότητας
Η λογική πύλη ισότητας p EQ q ( η οποία γράφεται και p ↔ q, Epq, p = q, ή p ≡ q), είναι αληθής (True) εάν p και q είναι ισότιμα και ψευδής (False) εάν p και q είναι διαφορετικά.
Η πύλη αποκλειστικού ή (XOR)
Η πύλη αποκλειστικού ή δίνει αληθή τιμή (True) όταν οι p και q είναι διαφορετικές και ψευδή τιμή (False) όταν οι p και q είναι ομότιμες
Ο πίνακας αληθείας p XOR q (γράφεται και p ⊕ q, Jpq, ή p ≠ q) είναι ο παρακάτω:
Logical NAND
Η πύλη NAND δίνει το αποτέλεσμα της AND αντεστραμμένο, δηλαδή δίνει αληθή τιμή (Truε) όταν τουλάχιστον μία είσοδος είναι ψευδής (False) και False όταν και οι δύο είσοδοι είναι True.
Ο πίνακας αληθείας της παράστασης p NAND q (γράφεται και  p ↑ q, Dpq, ή p | q) είναι ο παρακάτω:
Εξωτερικοί σύνδεσμοι
Κατηγορία:Άλγεβρα Μπουλ Κατηγορία:Προτασιακός λογισμός Κατηγορία:Σημασιολογία
Ο Πειρατής (όπερα)
Το έργο Ο Πειρατής (Il Pirata) είναι μια δίπρακτη όπερα του Βιντσέντζο Μπελίνι σε ιταλικό λιμπρέτο του Φελίτσε Ρομάνι, ο οποίος άντλησε έμπνευση από ένα τρίπρακτο μελόδραμα του 1826, το Μπέρτραμ, ή Ο Πειρατής (Bertram, ou le Pirate) των Σαρλ Νοντιέ και Ισιντόρ Ζουστίν Σεβερίν Τέιλορ. Το μελόδραμα αυτό, είχε βασιστεί σε μια γαλλική μετάφραση της τραγωδίας πέντε πράξεων Μπέρτραμ ή Το Κάστρο του Αγίου Άλντομπραντ (Bertram or The Castle of St. Aldobrand) του Τσαρλς Ματούριν που είχε παρουσιαστεί στο Λονδίνο το 1816.
Ως προς τη μουσική του έργου, ο Μπελίνι επαναχρησιμοποίησε παλαιότερες συνθετικές του ιδέες στον Πειρατή σε αρκετές περιπτώσεις. Ακόμα, συμμετείχε ενεργά στη διαδικασία συγγραφής του λιμπρέτου. Η όπερα Ο Πειρατής απηχείται σε μεταγενέστερα οπερατικά έργα, όπως η Νόρμα του Μπελίνι και η Λουτσία ντι Λάμερμουρ του Γκαετάνο Ντονιτσέτι. Ακόμα, άσκησε επιρροή στο πρώιμο οπερατικό έργο του Ρίχαρντ Βάγκνερ.
Το 1958, η επιφανής υψίφωνος Μαρία Κάλλας πρωταγωνίστησε ως Ιμογένη στην κορυφαία αναβίωση του έργου τον 20ο αιώνα, με Ερνέστο τον τενόρο Φράνκο Κορέλι. Ακολούθησαν αρκετές πλήρεις σκηνικές παραγωγές τον 20ο αλλά και τον 21ο αιώνα, όπως εκείνες της Μητροπολιτικής Όπερας με τη Ρενέ Φλέμινγκ το 2002—2003 και της Σκάλας του Μιλάνου με τη Σόνια Γίοντσεβα το 2018, 60 έτη μετά την εμφάνιση της Κάλλας ως Ιμογένη στο ίδιο θέατρο.
Εξωτερικοί σύνδεσμοι
Κατηγορία:Όπερες Κατηγορία:Όπερες στην ιταλική γλώσσα
Βαλκανικοί Αγώνες Στίβου 1984
Οι 43οι Βαλκανικοί Αγώνες Στίβου 1984 έγιναν στην Αθήνα, στο Ολυμπιακό Στάδιο από 8 έως 10 Σεπτεμβρίου. Συμμετείχαν και οι έξι βαλκανικές χώρες, αφού παρουσιάστηκε και η Αλβανία. Νικήτρια ήταν η Βουλγαρία τόσο στους άνδρες, σε 23 αγωνίσματα, όσο και στις γυναίκες, σε 16 αγωνίσματα.
Κωνσταντίνος Λώρης
Ο Κωνσταντίνος Λώρης ήταν Έλληνας στρατιωτικός. Πήρε μέρος στους απελευθερωτικούς αγώνες από το 1866 ως το 1886.
Βιογραφικά στοιχεία
Γεννήθηκε το 1837 στο Προμύριο της Θεσσαλομαγνησίας. Πήρε μέρος στην Κρητική Επανάσταση (1866-1869) και στην επανάσταση στην Θεσσαλία το 1878, όπου και διέπρεψε. Τραυματίστηκε θανάσιμα υπερασπιζόμενος την Κούτρα μετά από επτάωρη μάχη στις 11 Μαΐου του 1886 και εξέπνευσε μετά από λίγες ημέρες.
Πηγές
Κατηγορία:Έλληνες στρατιωτικοί
Φαίδων Αβούρης
Ο Φαίδων Αβούρης (Phaedon Avouris, γεννήθηκε το 1945) είναι Έλληνας φυσικοχημικός, ένας από τους πρωτοπόρους της νανοτεχνολογίας.
Σπουδές και σταδιοδρομία
Ο Αβούρης πήρε το πτυχίο του από το Αριστοτέλειο Πανεπιστήμιο Θεσσαλονίκης και διδακτορικό στη φυσικοχημεία από το Πολιτειακό Πανεπιστήμιο του Μίσιγκαν το 1974. Εργάσθηκε ως μεταδιδάκτορας ερευνητής στο UCLA και στα Εργαστήρια της AT&T Bell. Στη συνέχεια, το 1978, προσλήφθηκε στο Τμήμα Ερευνών της IBM, στο Ερευνητικό Κέντρο «Thomas J. Watson» της εταιρείας, στο Γιόρκταουν Χάιτς της Νέας Υόρκης, όπου και παρέμεινε μέχρι το τέλος της σταδιοδρομίας του. Το 1984 έγινε διευθυντής του Τομέα Φυσικοχημείας, αργότερα διευθυντής του Τομέα Νανοεπιστήμης και Νανοτεχνολογίας, και το 2004 εκλέχθηκε Ερευνητικός Εταίρος της IBM (IBM Fellow). Δίδαξε επίσης ως επισκέπτης καθηγητής στα Πανεπιστήμια Κολούμπια και Ιλινόι.
Κατά τη διάρκεια της σταδιοδρομίας του η έρευνά του κινήθηκε σε περιοχές όπως η φασματοσκοπία λέιζερ, η φυσική και χημεία των επιφανειών, η ηλεκτρονική μικροσκοπία, ο χειρισμός μεμονωμένων ατόμων η νανοηλεκτρονική, τελειώνοντας με πειραματικές και θεωρητικές μελέτες των ηλεκτρικών, οπτικών και οπτοηλεκτρονικών ιδιοτήτων των νανοσωλήνων άνθρακα και του γραφενίου. Η εργασία του περιελάμβανε τον σχεδιασμό, την κατασκευή και τη μελέτη νανοηλεκτρονικών και οπτοηλεκτρονικών συσκευών και κυκλωμάτων. Ο Αβούρης έχει δημοσιεύσει περισσότερες από 360 ερευνητικές εργασίες πάνω σε αυτά τα αντικείμενα.
Ερευνητική δραστηριότητα
Ο Αβούρης άνοιξε νέους δρόμους στο πεδίο της νανοεπιστήμης και της νανοτεχνολογίας. Πρωτοπόρησε στη χρήση του ηλεκτρονικού μικροσκοπίου σάρωσης και της φασματοσκοπίας στη μελέτη της χημείας των επιφανειών στην ατομική κλίμακα, ενώ ανέδειξε τη σχέση ανάμεσα στη χημική αντιδραστικότητα και στην τοπική ηλεκτρονιακή δομή. Απέδειξε την ύπαρξη συμπεριφοράς «συσκευής» σε ατομική κλίμακα, παρατήρησε τον περιορισμό των ηλεκτρονίων και φαινόμενα συμβολής στις επιφάνειες υλικών. Επίσης, ασχολήθηκε με τον χειρισμό ατόμων σε δεσμούς σθένους με ακρίβεια μεμονωμένων ατόμων. Μεταγενέστερα, ο Αβούρης πραγματοποίησε ανακαλύψεις-κλειδιά, τόσο πειραματικές όσο και θεωρητικές, στην ηλεκτρονιακή δομή των νανοσωλήνων άνθρακα (CNT) και του γραφενίου, θέτοντας τις βάσεις για μία μελλοντική νανοτεχνολογία βασισμένη στον άνθρακα
Το 1998 η ομάδα του Φαίδωνος Αβούρη στην IBM κατασκεύασε ανεξάρτητα το πρώτο μοριακό τρανζίστορ βασισμένο πάνω σε έναν μεμονωμένο CNT. Στη συνέχεια, βελτιστοποίησε τη σχεδίαση και τη λειτουργία των τρανζίστορ φαινομένου πεδίου των CNT, κατορθώνοντας να κατασκευάσει τέτοια τρανζίστορ με καλύτερες επιδόσεις από αυτές των αντίστοιχων συσκευών πυριτίου. Ο Αβούρης και συνεργάτες του μπόρεσαν τότε να κατασκευάσουν τις πρώτες λογικές πύλες νανοσωλήνων άνθρακα, καθώς και ολοκληρωμένα κυκλώματα βασισμένα σε CNT. Απέδειξαν ότι η μεταφορά σε CNT ελέγχεται από φραγμούς Schottky, ανεκάλυψαν τρόπους να προσθέσουν προσμίξεις σε CNT και ανέλυσαν τον ρόλο των ανελαστικών σκεδάσεων φωνονίων. Πραγματοποίησαν επίσης την πρώτη επίδειξη ηλεκτρικώς παραγόμενης εκπομπής φωτός και φωτοαγωγιμότητας από CNT, ενώ ανέλυσαν θεωρητικώς τις ιδιότητες εξιτονίων των CNT. Ο Αβούρης μελέτησε λεπτομερώς τους μηχανισμούς διεγέρσεως από φως και ηλεκτρικό ρεύμα αυτών των μονοδιάστατων συστημάτων. Γενικώς, άνοιξε τον δρόμο για τη δυνατότητα μιας ενοποιημένης ηλεκτρονικής και οπτοηλεκτρονικής τεχνολογίας βασισμένης επάνω σε αυτά τα προϊόντα του άνθρακα.
Εξωτερικοί σύνδεσμοι
Κατηγορία:Φυσικοχημικοί Κατηγορία:Νανοτεχνολογία
Α1 Κατηγορία υδατοσφαίρισης ανδρών 2007-2008
Βαθμολογία
Β= Βαθμοί, Α= Αγώνες, Ν= Νίκες, Ι= Ισοπαλίες, Η= Ήττες, ΓΥ= Γκολ υπέρ, ΓΚ= Γκολ κατά, ΔΤ= Διαφορά τερμάτων